Majandusajalugu on doktoriprogrammis kohustuslik, ega eriti keegi seda muidu ei võtaks, kuigi see, mida meile anti, oli üsna huvitav. Euroopa majandusajalugu andis  Timothy Guinnane. See oli ainuke esimese aasta aine, mis oli peaaegu täielikult artiklitepõhine. Aines rääkis Guinnane pabereid arutades peaaegu kogu majandusteaduse spektrumist - mikrost, makrost, ökonomeetriast, kaubandusest, töö-ökonoomikast, arenguökonoomikast, finantsist. Ökonomeetria kohta sain ma sellest ainest natuke intuitsiooni juurde, kui Guinnane loengus empiirilisi pabereid kritiseeris. Igaks nädalaks pidime 2-5 paberit lugema ja olema valmis loengus sõna sekka ütlema. Aines oli seitse inimest ja põhiline sõnavõtja olin mina.